En 35-årig mand forlod lørdag sin bolig i Vestbyen i Aalborg i nedtrykt sindstilstand. Det melder Nordjyllands Politi mandag på Twitter. Politiet kan ikke sige noget om, hvilken retning manden er gået, men han er ikke vendt tilbage, og derfor efterlyses han nu. Den 35-årige mand beskrives som værende 182 cm høj, han har krøllet mellemlangt hår og er slank af bygning. Har man oplysninger om mandens opholdssted eller andet i sagen, skal man henvende sig til Nordjyllands Politi på 114. Opdatering: Manden er nu fundet og er i kontakt med sin familie.
Opdatering: Den 35-årige mand, som blev efterlyst mandag eftermiddag, er nu fundet.